title: Regulamentul de punere în aplicare (UE) 2019/890 al Comisiei din 27 mai 2019 de impunere a unor condiții speciale care să reglementeze importurile de arahide din Gambia și Sudan și de modificare a Regulamentului (CE) nr. 669/2009 și a Regulamentului de punere în aplicare (UE) nr. 884/2014 (Text cu relevanță pentru SEE.)

text:
                  29.5.2019

                  RO

                  Jurnalul Oficial al Uniunii Europene

                  L 142/48

         REGULAMENTUL DE PUNERE ÎN APLICARE (UE) 2019/890 AL COMISIEI
         din 27 mai 2019
         de impunere a unor condiții speciale care să reglementeze importurile de arahide din Gambia și Sudan și de modificare a Regulamentului (CE) nr. 669/2009 și a Regulamentului de punere în aplicare (UE) nr. 884/2014
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
         având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 15 alineatul (5),
         întrucât:

                     (1)

                     Regulamentul (CE) nr. 669/2009 al Comisiei (3) prevede intensificarea controalelor oficiale vizând importurile de anumite produse de hrană pentru animale și de alimente de origine neanimală menționate în anexa I la respectivul regulament. Arahidele din Gambia fac deja obiectul unor controale oficiale intensificate în ceea ce privește prezența aflatoxinelor, începând din octombrie 2015. În plus, arahidele din Sudan au făcut obiectul unor controale oficiale intensificate în ceea ce privește prezența aflatoxinelor, începând din aprilie 2014.

                     (2)

                     Controalele oficiale efectuate de statele membre asupra produselor respective în temeiul Regulamentului (CE) nr. 669/2009 indică fie o rată persistentă, înaltă, de neconformitate cu nivelurile maxime de aflatoxine prestabilite, fie au condus la o reducere semnificativă a numărului de transporturi prezentate pentru import în Uniune, ca urmare a unor niveluri inițiale înalte de neconformitate. Rezultatele respective demonstrează că importarea acestor alimente și produse de hrană pentru animale constituie un risc pentru sănătatea animală și umană. După câțiva ani de efectuare a unor controale cu frecvență crescută la frontierele Uniunii nu s-a observat nicio ameliorare a situației.

                     (3)

                     Regulamentul de punere în aplicare (UE) nr. 884/2014 al Comisiei (4) impune condiții speciale importurilor din anumite țări terțe de anumite produse de hrană pentru animale și alimente din cauza riscului de contaminare cu aflatoxine. În prezent, ele nu se aplică importurilor de arahide din Gambia și Sudan.

                     (4)

                     Pentru a proteja sănătatea umană și animală în Uniune, este necesar să se prevadă, pe lângă controale oficiale intensificate, condiții speciale pentru alimentele și hrana pentru animale din Gambia și Sudan. Toate transporturile de arahide din Gambia și Sudan ar trebui să fie însoțite de un certificat sanitar care să precizeze că produsele au fost eșantionate și analizate în vederea detectării prezenței aflatoxinelor și că s-a constatat că respectă legislația Uniunii. Rezultatele eșantionării și ale analizelor ar trebui anexate la certificatul sanitar de însoțire.

                     (5)

                     Având în vedere rata înaltă de nerespectare a nivelurilor maxime de aflatoxine prestabilite în smochinele uscate provenite din Turcia, este adecvat să se mărească, de la 10 la 20 %, frecvența controalelor de identitate și a controalelor fizice vizând aflatoxina din smochinele uscate provenite din Turcia. În plus, au fost raportate, de asemenea, constatări frecvente ale unor niveluri înalte de ochratoxină A în smochinele uscate provenite din Turcia.

                     (6)

                     O derogare existentă exclude transporturile destinate unei persoane fizice pentru consum și uz personal din domeniul de aplicare al Regulamentului de punere în aplicare (UE) nr. 884/2014. Este de asemenea adecvat să se excludă transporturile de hrană pentru animale și alimente trimise ca eșantioane comerciale sau ca articole pentru expoziții, care nu sunt destinate introducerii pe piață sau sunt expediate în vederea utilizării în scopuri științifice. În această situație se află transporturi foarte mici de anumite produse de hrană pentru animale și alimente, dar nu este adecvat să se stabilească o greutate specifică, având în vedere varietatea produselor vizate. Cu toate acestea, pentru a evita abuzurile, pe lângă condițiile de derogare menționate anterior, se stabilește o greutate maximă. Având în vedere riscul mic pe care aceste transporturi îl reprezintă pentru sănătatea publică, ar fi disproporționat să se impună o cerință ca transporturile respective să fie însoțite de un certificat sanitar sau de rezultatele testelor de eșantionare și ale analizelor.

                     (7)

                     Autoritățile braziliene, etiopiene, argentiniene și azere au informat Comisia cu privire la schimbarea autorității competente al cărei reprezentant autorizat este abilitat să semneze certificatul sanitar. Prin urmare, aceste modificări ar trebui introduse în consecință în Regulamentul de punere în aplicare (UE) nr. 884/2014.

                     (8)

                     În plus, este adecvat să se actualizeze codurile NC relevante pentru Capsicum annuum, ca urmare a modificărilor recente ale codului NC, și să se adauge codurile NC pentru pasta de alune și, de asemenea, pentru smochinele preparate sau conservate, inclusiv amestecurile, deoarece produsele care corespund descrierii sunt comercializate în cadrul acestor coduri.

                     (9)

                     Prin urmare, Regulamentul (CE) nr. 669/2009 și Regulamentul de punere în aplicare (UE) nr. 884/2014 ar trebui modificate în consecință.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 669/2009 se modifică în conformitate cu anexa I la prezentul regulament.

            Articolul 2
            Regulamentul de punere în aplicare (UE) nr. 884/2014 se modifică după cum urmează:

                        1.

                        La articolul 1 alineatul (1) se adaugă următoarele litere (o) și (p):

                                    „(o)

                                    arahide în coajă și decorticate, unt de arahide, arahide preparate în alt mod sau conservate (hrană pentru animale și alimente) originare sau expediate din Gambia;

                                    (p)

                                    arahide în coajă și decorticate, unt de arahide, arahide preparate în alt mod sau conservate (hrană pentru animale și alimente) originare sau expediate din Sudan;”.

                        2.

                        Articolul 1 alineatul (3) se înlocuiește cu următorul text:

                           „(3)   Prezentul regulament nu se aplică transporturilor de hrană pentru animale și alimente menționate la alineatele (1) și (2) care sunt destinate unei persoane fizice numai pentru consumul și uzul personal. În caz de incertitudine, sarcina punerii la dispoziție a dovezilor îi revine destinatarului transportului. De asemenea, prezentul regulament nu se aplică transporturilor de hrană pentru animale și alimente trimise ca eșantioane comerciale, ca probe de laborator sau ca articole pentru expoziții, care nu sunt destinate introducerii pe piață sau sunt expediate în vederea utilizării în scopuri științifice.
                           Greutatea brută a transporturilor menționate la primul paragraf nu depășește în niciun caz 30 kg.”

                        3.

                        Articolul 5 alineatul (2) se modifică după cum urmează:

                                    (a)

                                    litera (a) se înlocuiește cu următorul text:

                                                „(a)

                                                Ministerul Agriculturii, Creșterii Animalelor și Alimentației [Ministério da Agricultura, Pecuária e Abastecimento (MAPA)] și Sistemul național pentru monitorizarea sănătății [Sistema Nacional de Vigilância Sanitária (SNVS)] pentru hrana pentru animale și alimentele din Brazilia;”;

                                    (b)

                                    literele (j), (k) și (l) se înlocuiesc cu următorul text:

                                                „(j)

                                                Administrația etiopiană pentru alimente, medicamente și asistență medicală și Autoritatea de control (FMHACA) pentru alimentele din Etiopia;

                                                (k)

                                                Serviciul național pentru sănătate și calitate agro-alimentară [Servicio Nacional de Sanidad y Calidad Agroalimentaria (SENAASA)] și Institutul național pentru nutriție [Instituto Nacional de Alimentos (INAL)] pentru hrana pentru animale și alimentele din Argentina;

                                                (l)

                                                Agenția pentru siguranța alimentelor a Republicii Azerbaidjan pentru alimentele din Azerbaidjan;”;

                                    (c)

                                    se adaugă literele (m) și (n):

                                                „(m)

                                                Autoritatea pentru siguranța și calitatea alimentelor pentru hrana pentru animale și alimentele din Gambia;

                                                (n)

                                                Ministerul Agriculturii și Pădurilor pentru hrana pentru animale și alimentele din Sudan.”

                        4.

                        Anexa I la Regulamentul de punere în aplicare (UE) nr. 884/2014 se modifică în conformitate cu anexa II la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Transporturile de hrană pentru animale și alimente menționate la articolul 2 alineatul (1) care au părăsit țara de origine înainte de data intrării în vigoare pot fi importate în Uniune fără a fi însoțite de un certificat sanitar și de rezultatele eșantionării și ale analizelor.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 31, 1.2.2002, p. 1.

            (2)  JO L 165, 30.4.2004, p. 1.

            (3)  Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE (JO L 194, 25.7.2009, p. 11).

            (4)  Regulamentul de punere în aplicare (UE) nr. 884/2014 al Comisiei din 13 august 2014 de impunere a unor condiții speciale aplicabile importurilor din anumite țări terțe de anumite produse de hrană pentru animale și alimente din cauza riscului de contaminare cu aflatoxine și de abrogare a Regulamentului (CE) nr. 1152/2009 (JO L 242, 14.8.2014, p. 4).

            ANEXA I
            În anexa I la Regulamentul (CE) nr. 669/2009, următoarele rubrici se elimină:

                           Hrană pentru animale și alimente
                           (utilizare preconizată)

                           Cod NC (1)

                           Subdiviziune TARIC

                           Țara de origine

                           Pericol

                           Frecvența controalelor fizice și de identitate (%) la import

                                       „—

                                       Arahide, în coajă

                                       —

                                    1202 41 00

                           Gambia (GM)

                           Aflatoxine

                           50

                                       —

                                       Arahide, decorticate

                                       —

                                    1202 42 00

                                       —

                                       Unt de arahide

                                       —

                                    2008 11 10

                                       —

                                       Arahide, altfel preparate sau conservate

                                       —

                                       2008 11 91 ;
                                       2008 11 96 ;
                                       2008 11 98

                                 (Hrană pentru animale și produse alimentare)

                                       —

                                       Arahide, în coajă

                                       —

                                    1202 41 00

                           Sudan (SD)

                           Aflatoxine

                           50”

                                       —

                                       Arahide, decorticate

                                       —

                                    1202 42 00

                                       —

                                       Unt de arahide

                                       —

                                    2008 11 10

                                       —

                                       Arahide, altfel preparate sau conservat

                                       —

                                       2008 11 91 ;
                                       2008 11 96 ;
                                       2008 11 98

                                 (Hrană pentru animale și produse alimentare)

            ANEXA II
            Anexa I la Regulamentul de punere în aplicare (UE) nr. 884/2014 se modifică după cum urmează:

                        1.

                        Se adaugă următoarele rubrici:

                                    Hrană pentru animale și alimente
                                    (utilizare preconizată)

                                    Cod NC (1)

                                    Subdiviziune TARIC

                                    Țara de origine sau țara de expediere

                                    Frecvența controalelor fizice și de identitate (%)

                                                „—

                                                Arahide, în coajă

                                                —

                                             1202 41 00

                                    Gambia (GM)

                                    50

                                                —

                                                Arahide, decorticate

                                                —

                                             1202 42 00

                                                —

                                                Unt de arahide

                                                —

                                             2008 11 10

                                                —

                                                Arahide, altfel preparate sau conservate

                                                —

                                                2008 11 91 ;
                                                2008 11 96 ;
                                                2008 11 98

                                          (Hrană pentru animale și produse alimentare)

                                                —

                                                Arahide, în coajă

                                                —

                                             1202 41 00

                                    Sudan (SD)

                                    50”

                                                —

                                                Arahide, decorticate

                                                —

                                             1202 42 00

                                                —

                                                Unt de arahide

                                                —

                                             2008 11 10

                                                —

                                                Arahide, altfel preparate sau conservate

                                                —

                                                2008 11 91 ;
                                                2008 11 96 ;
                                                2008 11 98

                                          (Hrană pentru animale și produse alimentare)

                        2.

                        A cincea rubrică referitoare la smochine uscate; amestecuri de fructe cu coajă lemnoasă sau fructe uscate conținând smochine; pastă de smochine; și smochine, preparate sau conservate, inclusiv amestecuri, din Turcia, se înlocuiește cu următorul text:

                                                „—

                                                Smochine uscate

                                                —

                                             0804 20 90

                                    Turcia (TR)

                                    20”

                                                —

                                                Amestecuri de fructe cu coajă lemnoasă sau fructe uscate conținând smochine

                                                —

                                             ex 0813 50

                                                —

                                                Pastă de smochine uscate

                                                —

                                                ex 2007 10  sau
                                                ex 2007 99

                                                —

                                                Smochine uscate, preparate sau conservate, inclusiv amestecuri

                                                —

                                                ex 2008 99  sau
                                                ex 2008 97

                                                —

                                                Făină, pulbere sau pudră de smochine uscate

                                                —

                                             ex 1106 30 90

                                          (Alimente)

                        3.

                        A șasea rubrică referitoare la alune; amestecuri de fructe cu coajă lemnoasă sau fructe uscate conținând alune; pastă de alune; alune, altfel preparate sau conservate, inclusiv amestecuri; făină, pulbere și pudră de alune; alune tăiate, feliate sau rupte; și ulei de alune, din Turcia, se înlocuiește cu următorul text:

                                                „—

                                                Alune (Corylus spp.), în coajă

                                                —

                                             0802 21 00

                                    Turcia (TR)

                                    5”

                                                —

                                                Alune (Corylus spp.), decojite

                                                —

                                             0802 22 00

                                                —

                                                Amestecuri de fructe cu coajă lemnoasă sau fructe uscate conținând alune

                                                —

                                             ex 0813 50

                                                —

                                                Pastă de alune

                                                —

                                                ex 2007 10  sau
                                                ex 2007 99  sau
                                                ex 2008 97  sau
                                                ex 2008 99

                                                —

                                                Alune, altfel preparate sau conservate, inclusiv amestecuri

                                                —

                                             ex 2008 19

                                                —

                                                Făină, pulbere și pudră de alune

                                                —

                                             ex 1106 30 90

                                                —

                                                Alune tăiate, feliate sau rupte

                                                —

                                             ex 0802 22 00

                                                —

                                                Alune tăiate, feliate sau rupte, altfel preparate sau conservate

                                                —

                                             ex 2008 19

                                                —

                                                Ulei de alune

                                                —

                                             ex 1515 90 99

                                          (Alimente)

                        4.

                        A douăsprezecea rubrică în ceea ce privește Capsicum annuum, întreg, zdrobit sau măcinat; fructe uscate din genul Capsicum, întregi, altele decât ardeiul dulce (Capsicum annuum); și nucșoară (Myristica fragrans), din India, se înlocuiește cu următorul text:

                                                „—

                                                   Capsicum annuum, întreg

                                                —

                                             0904 21 10

                                    India (IN)

                                    20”

                                                —

                                                   Capsicum annuum, sfărâmat sau măcinat

                                                —

                                             ex 0904 22 00

                                    11; 19

                                                —

                                                Fructe uscate din genul Capsicum, întregi, altele decât ardeiul dulce (Capsicum annuum)

                                                —

                                             ex 0904 21 90

                                    20

                                                —

                                                Nucșoară (Myristica fragrans)

                                                —

                                                0908 11 00 ;
                                                0908 12 00

                                          (Alimente – mirodenii uscate)


title: Regulamentul de punere în aplicare (UE) 2019/892 al Comisiei din 28 mai 2019 privind autorizarea preparatului de Saccharomyces cerevisiae CNCM I-1079 ca aditiv furajer destinat tuturor porcilor cu excepția purceilor înțărcați și a scroafelor, precum și a tuturor speciilor minore de porcine (titularul autorizației Danstar Ferment AG reprezentat de Lallemand SAS) (Text cu relevanță pentru SEE.)

text:
                  29.5.2019

                  RO

                  Jurnalul Oficial al Uniunii Europene

                  L 142/57

         REGULAMENTUL DE PUNERE ÎN APLICARE (UE) 2019/892 AL COMISIEI
         din 28 mai 2019
         privind autorizarea preparatului de Saccharomyces cerevisiae CNCM I-1079 ca aditiv furajer destinat tuturor porcilor cu excepția purceilor înțărcați și a scroafelor, precum și a tuturor speciilor minore de porcine (titularul autorizației Danstar Ferment AG reprezentat de Lallemand SAS)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a preparatului de Saccharomyces cerevisiae CNCM I-1079. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                     (3)

                     Cererea respectivă se referă la autorizarea preparatului de Saccharomyces cerevisiae CNCM I-1079 ca aditiv furajer destinat tuturor porcilor cu excepția purceilor înțărcați și a scroafelor, precum și a tuturor speciilor minore de porcine, care să fie clasificat în categoria de aditivi „aditivi zootehnici”.

                     (4)

                     Preparatul respectiv a fost deja autorizat ca aditiv zootehnic timp de zece ani prin Regulamentul de punere în aplicare (UE) 2018/347 (2) pentru utilizare în hrana purceilor înțărcați și a scroafelor și prin Regulamentul de punere în aplicare (UE) 2017/1905 (3) pentru utilizare în hrana puilor pentru îngrășare și a speciilor minore de păsări de curte pentru îngrășare.

                     (5)

                     Autoritatea Europeană pentru Siguranța Alimentelor (denumită în continuare „autoritatea”) a concluzionat în avizul său din 28 noiembrie 2018 (4) că, în condițiile propuse de utilizare, preparatul de Saccharomyces cerevisiae CNCM I-1079 nu are efecte adverse asupra sănătății animale, sănătății umane sau mediului. De asemenea, aceasta a concluzionat că aditivul are potențialul de a fi eficace pentru toți porcii. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (6)

                     Evaluarea preparatului de Saccharomyces cerevisiae CNCM I-1079 arată faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul specificat în anexă, aparținând categoriei de aditivi „aditivi zootehnici” și grupei funcționale „stabilizatori ai florei intestinale”, se autorizează ca aditiv în hrana animalelor sub rezerva îndeplinirii condițiilor menționate în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Regulamentul de punere în aplicare (UE) 2018/347 al Comisiei din 5 martie 2018 privind autorizarea preparatului de Saccharomyces cerevisiae CNCM I-1079 ca aditiv în hrana purceilor și a scroafelor și de modificare a Regulamentelor (CE) nr. 1847/2003 și (CE) nr. 2036/2005 (titularul autorizației: Danstar Ferment AG, întreprindere reprezentată de Lallemand SAS), (JO L 67, 9.3.2018, p. 21).

            (3)  Regulamentul de punere în aplicare (UE) 2017/1905 al Comisiei din 18 octombrie 2017 privind autorizarea unui preparat de Saccharomyces cerevisiae CNCM I-1079 ca aditiv destinat hranei puilor pentru îngrășare și a speciilor minore de păsări de curte pentru îngrășare (titularul autorizației Danstar Ferment AG reprezentat de Lallemand SAS), JO L 269, 19.10.2017, p. 30.

            (4)  EFSA Journal 2019;17(1):5535.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4d1703

                        Danstar Ferment AG, întreprindere reprezentată de Lallemand SAS

                           Saccharomyces cerevisiae CNCM I-1079

                           Compoziția aditivului

                        Preparat de Saccharomyces cerevisiae CNCM I-1079 conținând minimum:

                                    —

                                    1 × 1010 CFU/g de aditiv (formă acoperită);

                                    —

                                    2 × 1010 CFU/g de aditiv (formă neacoperită);

                           Caracterizarea substanței active

                        Celule viabile de Saccharomyces cerevisiae CNCM I-1079

                           Metoda analitică
                            (1)

                        Enumerare: metoda turnării pe placă utilizând agar care conține cloramfenicol, glucoză și extract de drojdie (EN15789: 2009)
                        Identificare: metoda reacției în lanț a polimerazei (PCR) (CEN/TS) 15790:2008

                        Toți porcii cu excepția scroafelor și a purceilor înțărcați
                        Toate speciile minore de porcine

                        —

                        1 × 109

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, incluzând echipamente de protecție respiratorie.

                        18 iunie 2029

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2019/893 al Comisiei din 28 mai 2019 privind reînnoirea autorizației pentru Bacillus subtilis DSM 15544 ca aditiv pentru hrana puilor pentru îngrășat și de abrogare a Regulamentului (CE) nr. 1444/2006 (titular al autorizației: Asahi Calpis Wellness Co. Ltd., reprezentată în Uniune de Asahi Calpis Wellness Co. Ltd Europe Representative Office) (Text cu relevanță pentru SEE.)

text:
                  29.5.2019

                  RO

                  Jurnalul Oficial al Uniunii Europene

                  L 142/60

         REGULAMENTUL DE PUNERE ÎN APLICARE (UE) 2019/893 AL COMISIEI
         din 28 mai 2019
         privind reînnoirea autorizației pentru Bacillus subtilis DSM 15544 ca aditiv pentru hrana puilor pentru îngrășat și de abrogare a Regulamentului (CE) nr. 1444/2006 (titular al autorizației: Asahi Calpis Wellness Co. Ltd., reprezentată în Uniune de Asahi Calpis Wellness Co. Ltd Europe Representative Office)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare și de reînnoire a unei astfel de autorizații.

                     (2)

                        Bacillus subtilis C-3102 (DSM 15544) a fost autorizat pentru o perioadă de 10 ani ca aditiv pentru hrana puilor pentru îngrășat prin Regulamentul (CE) nr. 1444/2006 al Comisiei (2).

                     (3)

                     În conformitate cu articolul 14 din Regulamentul (CE) nr. 1831/2003, titularul autorizației respective a depus o cerere de reînnoire a autorizației pentru Bacillus subtilis C-3102 (DSM 15544) ca aditiv în hrana puilor pentru îngrășat, solicitând ca aditivul respectiv să fie clasificat în categoria „aditivi zootehnici”. Cererea respectivă a fost însoțită de informațiile și de documentele necesare în temeiul articolului 14 alineatul (2) din Regulamentul (CE) nr. 1831/2003.

                     (4)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 13 iunie 2018 (3) că solicitantul a furnizat date care demonstrează că aditivul respectă condițiile de autorizare.

                     (5)

                     Evaluarea Bacillus subtilis C-3102 (DSM 15544) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, autorizarea acestui aditiv ar trebui să fie reînnoită, conform specificațiilor din anexa la prezentul regulament.

                     (6)

                     Ca o consecință a reînnoirii autorizației pentru Bacillus subtilis C-3102 (DSM 15544) ca aditiv în hrana animalelor în condițiile prevăzute în anexa la prezentul regulament, Regulamentul (CE) nr. 1444/2006 ar trebui abrogat.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizația pentru aditivul menționat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, se reînnoiește sub rezerva îndeplinirii condițiilor prevăzute în anexa respectivă.

            Articolul 2
            Regulamentul (CE) nr. 1444/2006 se abrogă.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Regulamentul (CE) nr. 1444/2006 al Comisiei din 29 septembrie 2006 privind autorizarea Bacillus subtilis C-3102 (Calsporin) ca aditiv pentru furaje (JO L 271, 30.9.2006, p. 19).

            (3)  EFSA Journal 2018;16(7):5340.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: stabilizatori ai florei intestinale

                        4b1820

                        Asahi Calpis Wellness Co. Ltd, reprezentată de Asahi Calpis Wellness Co. Ltd Europe Representative Office

                           Bacillus subtilis C-3102 (DSM 15544)

                           Compoziția aditivului

                           Bacillus subtilis C-3102 (DSM 15544) cu un conținut minim de 1 × 1010 CFU/g

                           Caracterizarea substanței active

                        Spori viabili (CFU) de Bacillus subtilis C-3102 (DSM 15544)

                           Metoda analitică
                            (1)

                        Numărare: metoda dispersiei pe placă cu triptonă soia agar (EN 15784:2009).
                        Identificare: electroforeză în gel în câmp pulsatil (PFGE).

                        Pui pentru îngrășat

                        —

                        5 × 108

                        —

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Este permisă utilizarea în hrana pentru animale conținând unul dintre următoarele coccidiostatice autorizate: monensin sodiu, salinomicin sodiu, semduramicin sodiu, lasalocid sodiu, maduramicin amoniu, narasin/nicarbazin, diclazuril.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție pentru ochi și de protecție respiratorie.

                        18 iunie 2029

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2019/894 al Comisiei din 28 mai 2019 privind autorizarea substanței L-treonină produse de Escherichia coli CGMCC 7.232 ca aditiv în hrana tuturor speciilor de animale (Text cu relevanță pentru SEE.)

text:
                  29.5.2019

                  RO

                  Jurnalul Oficial al Uniunii Europene

                  L 142/63

         REGULAMENTUL DE PUNERE ÎN APLICARE (UE) 2019/894 AL COMISIEI
         din 28 mai 2019
         privind autorizarea substanței L-treonină produse de Escherichia coli CGMCC 7.232 ca aditiv în hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a substanței L-treonină produse de Escherichia coli CGMCC 7.232 ca aditiv pentru hrana tuturor speciilor de animale. Această cerere a fost însoțită de detaliile și documentele necesare conform dispozițiilor articolului 7 alineatul (3) din regulamentul respectiv.

                     (3)

                     Cererea privește autorizarea substanței L-treonină produse de Escherichia coli CGMCC 7.232 ca aditiv pentru hrana tuturor speciilor de animale, în vederea clasificării în categoria „aditivi nutriționali”.

                     (4)

                     În avizul său din 2 octombrie 2018 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, substanța L-treonină produsă de Escherichia coli CGMCC 7.232 nu are efecte adverse asupra sănătății animalelor, asupra siguranței consumatorilor sau asupra mediului. Autoritatea a concluzionat, de asemenea, că aditivul este considerat ca fiind un potențial sensibilizant al pielii și iritant pentru ochi și pentru piele și a semnalat că prezintă un risc pentru utilizatorii aditivului în caz de inhalare. Prin urmare, Comisia consideră că ar trebui luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. Autoritatea a concluzionat, de asemenea, că aditivul este o sursă eficace de aminoacid L-treonină pentru toate speciile de animale și că, pentru a fi eficient în cazul rumegătoarelor, precum în cazul speciilor de animale nerumegătoare, aditivul ar trebui să fie protejat împotriva degradării în rumen. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea substanței L-treonină produse de Escherichia coli CGMCC 7.232 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui aditiv ar trebui să fie autorizată, conform anexei la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Substanța specificată în anexă, aparținând categoriei „aditivi nutriționali” și grupei funcționale „aminoacizi, sărurile acestora și produse analoage”, este autorizată ca aditiv pentru hrana animalelor în condițiile prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  EFSA Journal 2018;16(10):5458.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        mg/kg de hrană completă pentru animale cu un conținut de umiditate de 12 %

                           Categoria aditivi nutriționali. Grupa funcțională: aminoacizi, sărurile acestora și produse analoage

                        3c410

                        —

                        L-treonină

                           Compoziția aditivului:

                        Pulbere cu minimum 98 % L-treonină (raportat la substanța uscată)

                           Caracterizarea substanței active:

                        L-treonină produsă prin fermentare cu

                                       Escherichia coli CGMCC 7.232

                                    Formula chimică: C4H9NO3

                                    Numărul CAS: 72-19-5.

                           Metode analitice
                            (1):
                        Pentru determinarea L-treoninei în aditivul pentru hrana animalelor:

                                    —

                                    Codexul substanțelor chimice din alimente (Food Chemical Codex) „L-threonine monograph” și

                                    —

                                    Cromatografie prin schimb ionic cuplată cu derivatizare post-coloană și detecție optică (IEC-UV/FD) – EN ISO 17180

                              Pentru determinarea treoninei în preamestecuri:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-UV/FD) – EN ISO 17180 și

                                    —

                                    cromatografie cu schimb de ioni cuplată cu derivatizare postcoloană și cu detecție fotometrică (IEC-VIS) – Regulamentul (CE) nr. 152/2009 al Comisiei (anexa III, partea F).

                              Pentru determinarea treoninei în hrana combinată pentru animale și în materiile prime destinate hranei pentru animale:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS): Regulamentul (CE) nr. 152/2009 al Comisiei (anexa III, partea F).

                              Pentru determinarea treoninei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FD).

                        Toate speciile

                        —

                        —

                        —

                                    1.

                                    L-treonina poate fi introdusă pe piață și utilizată ca aditiv sub formă de preparat.

                                    2.

                                    Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, incluzând echipamente de protecție respiratorie.

                                    3.

                                    Conținutul de endotoxine al aditivului și potențialul său de a genera pulberi trebuie să asigure o expunere maximă la endotoxine de 1 600  UI endotoxine/m3 de aer (2).

                                    4.

                                    L-treonina poate fi utilizată prin intermediul apei de băut.

                                    5.

                                    Etichetarea aditivului trebuie să indice conținutul de umiditate.

                                    6.

                                    Etichetarea aditivului și preamestecurilor trebuie să indice următoarele:
                                    „În cazul în care aditivul este administrat prin intermediul apei de băut, ar trebui să se evite excesul de proteine.”

                        18 iunie 2029

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports.

               (2)  Expunerea este calculată pe baza nivelului de endotoxine și a potențialul de a genera pulberi al aditivului în conformitate cu metoda utilizată de EFSA [EFSA Journal 2018;16(10):5458]; metoda de analiză: Farmacopeea Europeană 2.6.14. (endotoxine bacteriene).


title: Regulamentul de punere în aplicare (UE) 2017/2459 al Consiliului din 5 decembrie 2017 de modificare a Regulamentului de punere în aplicare (UE) nr. 282/2011 de stabilire a măsurilor de punere în aplicare a Directivei 2006/112/CE privind sistemul comun al taxei pe valoarea adăugată

text:
                  29.12.2017

                  RO

                  Jurnalul Oficial al Uniunii Europene

                  L 348/32

            REGULAMENTUL DE PUNERE ÎN APLICARE (UE) 2017/2459 AL CONSILIULUI
      din 5 decembrie 2017
      de modificare a Regulamentului de punere în aplicare (UE) nr. 282/2011 de stabilire a măsurilor de punere în aplicare a Directivei 2006/112/CE privind sistemul comun al taxei pe valoarea adăugată
      CONSILIUL UNIUNII EUROPENE,
      având în vedere Tratatul privind funcționarea Uniunii Europene,
      având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în special articolul 397,
      având în vedere propunerea Comisiei Europene,
      întrucât:

                  (1)

                  Regulamentul de punere în aplicare (UE) nr. 282/2011 al Consiliului (2) stabilește dispoziții detaliate privind prezumția referitoare la locul de stabilire al clientului pentru a determina locul de prestare a serviciilor de telecomunicații, de radiodifuziune și televiziune sau al serviciilor prestate pe cale electronică către persoane neimpozabile.

                  (2)

                  Din evaluarea cerințelor referitoare la aplicarea acestor prezumții reiese că, pentru persoanele impozabile stabilite într-un stat membru și care prestează astfel de servicii unor persoane neimpozabile din alte state membre, obținerea, în anumite condiții, a două elemente de probă necontradictorii privind locul în care clientul este stabilit sau își are domiciliul stabil sau reședința obișnuită este extrem de împovărătoare.

                  (3)

                  Cerința este deosebit de costisitoare pentru întreprinderile mici și mijlocii. Solicitarea unui singur element de probă ar trebui să simplifice obligațiile acestor întreprinderi ale căror prestări intracomunitare pentru consumatorii din alte state membre se situează sub un anumit prag.

                  (4)

                  Simplificarea cerinței de a face dovada locului de stabilire al clientului vine în completarea modificărilor introduse prin articolul 1 din Directiva (UE) 2017/2455 a Consiliului (3) la regimurile speciale prevăzute în titlul XII capitolul 6 din Directiva 2006/112/CE și ar trebui, prin urmare, să se aplice de la aceeași dată.

                  (5)

                  Prin urmare, Regulamentul de punere în aplicare (UE) nr. 282/2011 ar trebui modificat în consecință,

            ADOPTĂ PREZENTUL REGULAMENT:
      Articolul 1
      Articolul 24b din Regulamentul de punere în aplicare (UE) nr. 282/2011 se înlocuiește cu următorul text:

         „Articolul 24b
         Pentru aplicarea articolului 58 din Directiva 2006/112/CE, în cazul în care serviciile de telecomunicații, serviciile de radiodifuziune și televiziune sau serviciile prestate pe cale electronică sunt prestate către o persoană neimpozabilă:

                     (a)

                     prin linia sa telefonică fixă, se presupune că clientul este stabilit, își are domiciliul stabil sau reședința obișnuită în locul în care este instalată linia telefonică fixă;

                     (b)

                     prin rețele mobile, se presupune că clientul este stabilit, își are domiciliul stabil sau reședința obișnuită în țara identificată prin codul mobil de țară al cartelei SIM utilizate pentru primirea serviciilor respective;

                     (c)

                     pentru care este necesară utilizarea unui decodor sau a unui dispozitiv similar sau a unei cartele de vizionare și pentru care nu se utilizează o linie telefonică fixă, se presupune că clientul este stabilit, își are domiciliul stabil sau reședința obișnuită în locul în care este situat decodorul sau dispozitivul similar respectiv sau, dacă acest loc nu este cunoscut, în locul în care este trimisă cartela de vizionare pentru a fi utilizată;

                     (d)

                     în alte circumstanțe decât cele menționate la articolele 24a și la literele (a), (b) și (c) din prezentul articol, se presupune că clientul este stabilit, își are domiciliul stabil sau reședința obișnuită în locul identificat ca atare de către prestator prin intermediul a două elemente de probă care nu sunt contradictorii, astfel cum sunt enumerate la articolul 24f din prezentul regulament.

               Fără a aduce atingere literei (d) de la primul paragraf, pentru prestările de servicii care intră în domeniul de aplicare al literei menționate, în cazul în care valoarea totală a unor astfel de prestări, fără TVA, efectuate de o persoană impozabilă de la sediul activității sale economice sau de la un sediu comercial fix situat într-un stat membru, nu depășește 100 000 EUR sau echivalentul acestei sume în monedă națională, în anul calendaristic curent și în cel precedent, se presupune că clientul este stabilit, își are domiciliul stabil sau reședința obișnuită în locul identificat ca atare de către prestator pe baza unui singur element de probă oferit de o persoană implicată în prestarea serviciilor, alta decât prestatorul sau clientul, conform enumerării de la articolul 24f literele (a)-(e).
         Atunci când, pe parcursul unui an calendaristic, pragul prevăzut la al doilea paragraf a fost depășit, paragraful menționat nu se mai aplică începând din acel moment și până în momentul în care condițiile prevăzute la paragraful menționat sunt îndeplinite din nou.
         Valoarea echivalentă în moneda națională a sumei respective se calculează prin aplicarea cursului de schimb publicat de Banca Centrală Europeană la data adoptării Regulamentului de punere în aplicare (UE) 2017/2459 (*1).

      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 1 ianuarie 2019.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 decembrie 2017.

               Pentru Consiliu

               Președintele

            T. TÕNISTE

         (1)  JO L 347, 11.12.2006, p. 1.

         (2)  Regulamentul de punere în aplicare (UE) nr. 282/2011 al Consiliului din 15 martie 2011 de stabilire a măsurilor de punere în aplicare a Directivei 2006/112/CE privind sistemul comun al taxei pe valoarea adăugată (JO L 77, 23.3.2011, p. 1).

         (3)  Directiva (UE) 2017/2455 a Consiliului din 5 decembrie 2017 de modificare a Directivei 2006/112/CE și a Directivei 2009/132/CE în ceea ce privește anumite obligații privind taxa pe valoarea adăugată pentru prestările de servicii și vânzările de bunuri la distanță (JO L 348, 29.12.2017, p. 7).


title: Regulamentul de punere în aplicare (UE) 2018/3 al Comisiei din 4 ianuarie 2018 de stabilire a volumelor de declanșare pentru anii 2018 și 2019 în scopul eventualei aplicări a unor taxe la import suplimentare pentru anumite fructe și legume

text:
               5.1.2018

               RO

               Jurnalul Oficial al Uniunii Europene

               L 2/1

         REGULAMENTUL DE PUNERE ÎN APLICARE (UE) 2018/3 AL COMISIEI
   din 4 ianuarie 2018
   de stabilire a volumelor de declanșare pentru anii 2018 și 2019 în scopul eventualei aplicări a unor taxe la import suplimentare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 primul paragraf litera (b),
   întrucât:

               (1)

               Articolul 39 din Regulamentul de punere în aplicare (UE) 2017/892 al Comisiei (2) prevede că o taxă la import suplimentară, astfel cum este menționată la articolul 182 alineatul (1) din Regulamentul (UE) nr. 1308/2013, poate fi aplicată produselor și în cursul perioadelor indicate în anexa VII la respectivul regulament de punere în aplicare. Respectiva taxă la import suplimentară trebuie aplicată în cazul în care cantitatea oricăruia dintre produsele puse în liberă circulație pentru oricare dintre perioadele de aplicare prevăzute în anexa menționată depășește volumul de declanșare pentru importurile de produs respectiv într-un an. Nu se impun taxe la import suplimentare dacă importurile nu riscă să perturbe piața Uniunii sau dacă efectele ar fi disproporționate în raport cu obiectivul vizat.

               (2)

               În conformitate cu articolul 182 alineatul (1) al doilea paragraf din Regulamentul (UE) nr. 1308/2013, volumele de declanșare pentru eventuala aplicare a unor taxe la import suplimentare pentru anumite fructe și legume se bazează pe datele privind importurile și pe datele privind consumul intern aferente celor trei ani anteriori. Pe baza datelor notificate de către statele membre pentru anii 2014, 2015 și 2016, ar trebui stabilite volumele de declanșare pentru anumite fructe și legume pentru anii 2018 și 2019.

               (3)

               Având în vedere că perioada de aplicare a eventualelor taxe la import suplimentare, astfel cum se prevede în anexa VII la Regulamentul de punere în aplicare (UE) 2017/892, începe, pentru o serie de produse, la 1 ianuarie, prezentul regulament ar trebui să se aplice de la 1 ianuarie 2018 și, prin urmare, ar trebui să intre în vigoare cât mai curând posibil,

         ADOPTĂ PREZENTUL REGULAMENT:
   Articolul 1
   Pentru anii 2018 și 2019, volumele de declanșare menționate la articolul 182 alineatul (1) primul paragraf litera (b) din Regulamentul (UE) nr. 1308/2013, stabilite pentru produsele enumerate în anexa VII la Regulamentul de punere în aplicare (UE) 2017/892, sunt indicate în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2018.
   Expiră la 30 iunie 2019.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Regulamentul de punere în aplicare (UE) 2017/892 al Comisiei din 13 martie 2017 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sectorul fructelor și legumelor și sectorul fructelor și legumelor prelucrate (JO L 138, 25.5.2017, p. 57).

      ANEXĂ

         Volume de declanșare pentru produsele și perioadele stabilite în anexa VII la Regulamentul de punere în aplicare (UE) 2017/892, în vederea eventualei aplicări a taxelor la import suplimentare

      Fără a se aduce atingere normelor de interpretare a Nomenclaturii combinate, se consideră că descrierea produselor are doar o valoare orientativă. În scopul prezentei anexe, domeniul de aplicare al taxelor la import suplimentare este determinat de domeniul de aplicare al codurilor NC în vigoare la data adoptării prezentului regulament.

                  Număr de ordine

                  Cod NC

                  Descrierea produselor

                  Perioada de aplicare

                  Volumul de declanșare (tone)

                  2018

                  2019

                  78.0015

                  0702 00 00

                  Tomate

                  De la 1 iunie la 30 septembrie

                  39 326

                  78.0020

                  De la 1 octombrie

                  la 31 mai

                  483 376

                  78.0065

                  0707 00 05

                  Castraveți

                  De la 1 mai la 31 octombrie

                  26 505

                  78.0075

                  De la 1 noiembrie

                  la 30 aprilie

                  20 482

                  78.0085

                  0709 91 00

                  Anghinare

                  De la 1 noiembrie

                  la 30 iunie

                  6 587

                  78.0100

                  0709 93 10

                  Dovlecei

                  De la 1 ianuarie la 31 decembrie

                  55 037

                  78.0110

                  0805 10 22
                  0805 10 24
                  0805 10 28

                  Portocale

                  De la 1 decembrie

                  la 31 mai

                  302 643

                  78.0120

                  0805 22 00

                  Clementine

                  De la 1 noiembrie

                  la sfârșitul lunii februarie

                  90 771

                  78.0130

                  0805 21
                  0805 29 00

                  Mandarine (inclusiv tangerine și satsume); wilkings și alți hibrizi similari de citrice

                  De la 1 noiembrie

                  la sfârșitul lunii februarie

                  86 317

                  78.0155

                  0805 50 10

                  Lămâi

                  De la 1 ianuarie la 31 mai

                  32 823

                  78.0160

                  De la 1 iunie la 31 decembrie

                  306 804

                  78.0170

                  0806 10 10

                  Struguri de masă

                  De la 16 iulie la 16 noiembrie

                  78 324

                  78.0175

                  0808 10 80

                  Mere

                  De la 1 ianuarie la 31 august

                  432 630

                  78.0180

                  De la 1 septembrie la 31 decembrie

                  39 724

                  78.0220

                  0808 30 90

                  Pere

                  De la 1 ianuarie la 30 aprilie

                  155 417

                  78.0235

                  De la 1 iulie la 31 decembrie

                  19 187

                  78.0250

                  0809 10 00

                  Caise

                  De la 1 iunie la 31 iulie

                  4 630

                  78.0265

                  0809 29 00

                  Cireșe, altele decât vișinele

                  De la 16 mai la 15 august

                  33 718

                  78.0270

                  0809 30

                  Piersici, inclusiv nectarine

                  De la 16 iunie la 30 septembrie

                  3 150

                  78.0280

                  0809 40 05

                  Prune

                  De la 16 iunie la 30 septembrie

                  17 254


title: Regulamentul de punere în aplicare (UE) 2018/151 al Comisiei din 30 ianuarie 2018 de stabilire a normelor de aplicare a Directivei (UE) 2016/1148 a Parlamentului European și a Consiliului în ceea ce privește aducerea unor precizări suplimentare cu privire la elementele care trebuie să fie luate în considerare de către furnizorii de servicii digitale pentru gestionarea riscurilor la adresa securității rețelelor și a sistemelor informatice, precum și cu privire la parametrii necesari pentru a se determina dacă un incident are un impact substanțial

text:
               31.1.2018

               RO

               Jurnalul Oficial al Uniunii Europene

               L 26/48

         REGULAMENTUL DE PUNERE ÎN APLICARE (UE) 2018/151 AL COMISIEI
   din 30 ianuarie 2018
   de stabilire a normelor de aplicare a Directivei (UE) 2016/1148 a Parlamentului European și a Consiliului în ceea ce privește aducerea unor precizări suplimentare cu privire la elementele care trebuie să fie luate în considerare de către furnizorii de servicii digitale pentru gestionarea riscurilor la adresa securității rețelelor și a sistemelor informatice, precum și cu privire la parametrii necesari pentru a se determina dacă un incident are un impact substanțial
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva (UE) 2016/1148 a Parlamentului European și a Consiliului din 6 iulie 2016 privind măsuri pentru un nivel comun ridicat de securitate a rețelelor și a sistemelor informatice în Uniune (1), în special articolul 16 alineatul (8),
   întrucât:

               (1)

               În conformitate cu Directiva (UE) 2016/1148, furnizorii de servicii digitale au libertatea de a lua măsurile tehnice și organizatorice pe care le consideră adecvate și proporționale pentru a gestiona riscurile la adresa securității rețelelor și a sistemelor lor informatice, atât timp cât aceste măsuri asigură un nivel adecvat de securitate și țin seama de elementele prevăzute în directiva respectivă.

               (2)

               Atunci când identifică măsurile tehnice și organizatorice adecvate și proporționale, furnizorul de servicii digitale ar trebui să abordeze chestiunea securității informațiilor în mod sistematic, utilizând o abordare bazată pe riscuri.

               (3)

               Pentru a garanta securitatea sistemelor și a instalațiilor, furnizorii de servicii digitale ar trebui să efectueze proceduri de evaluare și analiză. Aceste activități ar trebui să se refere la gestionarea sistematică a rețelelor și a sistemelor informatice, la securitatea fizică și a mediului, la securitatea aprovizionării și la controlul accesului.

               (4)

               Atunci când efectuează o analiză de risc în cadrul gestionării sistematice a rețelelor și a sistemelor informatice, furnizorii de servicii digitale ar trebui să fie încurajați să identifice riscurile specifice și să cuantifice importanța acestora, de exemplu prin identificarea amenințărilor la adresa bunurilor critice și a modului în care acestea pot afecta operațiunile și prin definirea celor mai bune modalități de a atenua aceste riscuri pe baza capacităților existente și a resurselor necesare.

               (5)

               Politicile privind resursele umane ar putea să se refere la gestionarea competențelor, inclusiv la aspectele legate de dezvoltarea competențelor în materie de securitate și de creșterea informării în acest domeniu. Atunci când decid cu privire la un set adecvat de politici privind securitatea operațiunilor, furnizorii de servicii digitale ar trebui să fie încurajați să aibă în vedere aspectele legate de gestionarea schimbărilor, gestionarea vulnerabilității, formalizarea practicilor operaționale și administrative, precum și cartografierea sistemului.

               (6)

               Politicile privind arhitectura de securitate ar putea cuprinde separarea rețelelor și a sistemelor, precum și măsuri specifice de securitate pentru operațiunile critice, cum ar fi operațiunile de administrare. Separarea rețelelor și a sistemelor ar putea permite unui furnizor de servicii digitale să facă distincția între elemente precum fluxurile de date și resursele informatice care aparțin unui client, unui grup de clienți, furnizorului de servicii digitale propriu-zis sau părților terțe.

               (7)

               Măsurile luate cu privire la securitatea fizică și a mediului ar trebui să asigure securitatea rețelelor și a sistemelor informatice ale unei organizații pentru a le proteja împotriva daunelor cauzate de incidente cum ar fi furturile, incendiile, inundațiile sau alte fenomene meteo și deficiențele din sectorul telecomunicațiilor sau al energiei electrice.

               (8)

               Securitatea aprovizionării – de exemplu cu energie electrică, combustibil sau energie pentru răcire – ar putea include securitatea lanțului de aprovizionare, care include în special securitatea contractanților și subcontractanților terți, precum și securitatea de la nivelul conducerii acestora. Trasabilitatea bunurilor critice se referă la capacitatea furnizorului de servicii digitale de a identifica sursele bunurilor respective și de a ține evidența acestora.

               (9)

               Categoria utilizatorilor de servicii digitale ar trebui să includă și persoanele fizice și juridice care sunt clienți sau abonați ai unei piețe online sau ai unui serviciu de cloud computing ori care vizitează un site web al unui motor de căutare online pentru a efectua căutări după cuvinte-cheie.

               (10)

               Atunci când se determină în ce măsură impactul unui incident este substanțial, lista de incidente substanțiale prevăzută în prezentul regulament ar trebui să fie considerată drept neexhaustivă. Ar trebui să se tragă învățăminte din punerea în aplicare a prezentului regulament și din lucrările grupului de cooperare în ceea ce privește colectarea informațiilor referitoare la cele mai bune practici privind riscurile și incidentele și discuțiile privind modalitățile de raportare a notificărilor incidentelor menționate la articolul 11 alineatul (3) literele (i) și (m) din Directiva (UE) 2016/1148. Rezultatul ar putea fi formularea unor orientări cuprinzătoare cu privire la pragurile cantitative ale parametrilor de notificare care ar putea declanșa obligația de notificare pentru furnizorii de servicii digitale în temeiul articolului 16 alineatul (3) din Directiva (UE) 2016/1148. Dacă este cazul, Comisia ar putea, de asemenea, să aibă în vedere revizuirea pragurilor prevăzute actualmente de prezentul regulament.

               (11)

               Pentru ca autoritățile competente să poată fi informate cu privire la noi riscuri potențiale, furnizorii de servicii digitale ar trebui să fie încurajați să semnaleze în mod voluntar orice incident ale cărui caracteristici le erau anterior necunoscute, cum ar fi noi exploit-uri, vectori de atac, entități răuvoitoare, vulnerabilități și pericole.

               (12)

               Prezentul regulament ar trebui să se aplice în ziua următoare expirării termenului de transpunere a Directivei (UE) 2016/1148.

               (13)

               Măsurile prevăzute de prezentul regulament sunt conforme cu avizul Comitetului pentru securitatea rețelelor și a sistemelor informatice instituit în temeiul articolului 22 din Directiva (UE) 2016/1148,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament precizează mai în detaliu elementele care trebuie luate în considerare de către furnizorii de servicii digitale atunci când identifică și iau măsuri pentru a asigura un anumit nivel de securitate a rețelelor și a sistemelor informatice pe care le utilizează în contextul furnizării serviciilor menționate în anexa III la Directiva (UE) 2016/1148 și descrie mai detaliat parametrii care trebuie luați în considerare pentru a stabili dacă un incident are un impact substanțial asupra furnizării serviciilor respective.
   Articolul 2
   Elemente de securitate
   (1)   Securitatea sistemelor și a instalațiilor menționată la articolul 16 alineatul (1) litera (a) din Directiva (UE) 2016/1148 înseamnă securitatea rețelelor și a sistemelor informatice și a mediului fizic al acestora și include următoarele elemente:

               (a)

               gestionarea sistematică a rețelelor și a sistemelor informatice, care înseamnă cartografierea sistemelor informatice și stabilirea unui set de politici adecvate privind gestionarea securității informațiilor, incluzând analiza riscurilor, resursele umane, securitatea operațiunilor, arhitectura securității, securitatea datelor și gestionarea ciclului de viață al sistemului, precum și, dacă este cazul, criptarea și gestionarea acesteia;

               (b)

               securitatea fizică și a mediului, care înseamnă existența unui set de măsuri menite să protejeze securitatea rețelelor și a sistemelor informatice ale furnizorilor de servicii digitale împotriva daunelor, cu ajutorul unei abordări bazate pe riscuri care să țină seama de toate tipurile de pericole, printre care deficiențele sistemului, erorile umane, acțiunile răuvoitoare și fenomenele naturale;

               (c)

               securitatea aprovizionării, care înseamnă instituirea și menținerea unor politici adecvate pentru a asigura accesibilitatea și, după caz, trasabilitatea bunurilor critice utilizate în furnizarea serviciilor;

               (d)

               controlul accesului la rețele și la sistemele informatice, care înseamnă existența unui set de măsuri prin care să se asigure că accesul fizic și logic la rețele și la sistemele informatice, incluzând securitatea administrativă a rețelelor și a sistemelor informatice, este autorizat și restricționat pe baza unor cerințe operaționale și de securitate.

         (2)   În ceea ce privește gestionarea incidentelor menționată la articolul 16 alineatul (1) litera (b) din Directiva (UE) 2016/1148, printre măsurile luate de furnizorul de servicii digitale se numără:

               (a)

               procesele și procedurile de detectare menținute și testate pentru a asigura identificarea adecvată și în timp util a evenimentelor anormale;

               (b)

               procesele și politicile referitoare la raportarea incidentelor și identificarea punctelor slabe și a vulnerabilităților în propriile sisteme informatice;

               (c)

               un răspuns conform cu procedurile instituite și raportarea rezultatelor măsurilor luate;

               (d)

               o evaluare a gravității incidentului, cu documentarea concluziilor trase din analiza incidentului și colectarea informațiilor relevante care ar putea servi drept mijloace de probă și ar putea sprijini procesul de îmbunătățire continuă.

         (3)   Gestionarea continuității activității menționată la articolul 16 alineatul (1) litera (c) din Directiva (UE) 2016/1148 înseamnă capacitatea unei organizații de a menține sau, dacă este cazul, de a restabili furnizarea de servicii la nivelurile acceptabile predefinite, în urma unui incident perturbator. Aceasta cuprinde:

               (a)

               crearea și utilizarea de planuri de urgență pe baza unei analize a impactului asupra activității, pentru asigurarea continuității serviciilor oferite de furnizorii de servicii digitale; acestea trebuie evaluate și testate periodic, de exemplu prin exerciții;

               (b)

               capacități de redresare în caz de dezastru, care trebuie evaluate și testate periodic, de exemplu prin exerciții.

         (4)   Monitorizarea, auditarea și testarea menționate la articolul 16 alineatul (1) litera (d) din Directiva (UE) 2016/1148 includ stabilirea și menținerea unor politici privind:

               (a)

               efectuarea unei serii planificate de observații sau măsurători pentru a evalua dacă rețelele și sistemele informatice funcționează în mod corespunzător;

               (b)

               inspecții și verificări pentru a determina dacă un anumit standard sau set de orientări este respectat, dacă evidențele sunt exacte și dacă obiectivele în materie de eficiență și eficacitate sunt atinse;

               (c)

               o procedură menită să scoată la iveală deficiențele din mecanismele de securitate ale unei rețele sau ale unui sistem informatic destinate să protejeze datele și să mențină funcționalitatea preconizată. O astfel de procedură include procesele tehnice și personalul implicat în fluxul operațional.

         (5)   Standardele internaționale menționate la articolul 16 alineatul (1) litera (e) din Directiva (UE) 2016/1148 înseamnă standardele care sunt adoptate de către un organism de standardizare internațional, astfel cum sunt menționate la articolul 2 alineatul (1) litera (a) din Regulamentul (UE) nr. 1025/2012 al Parlamentului European și al Consiliului (2). În temeiul articolului 19 din Directiva (UE) 2016/1148, pot fi, de asemenea, utilizate standardele și specificațiile europene sau cele acceptate la nivel internațional relevante pentru securitatea rețelelor și a sistemelor informatice, inclusiv standardele naționale existente.
   (6)   Furnizorii de servicii digitale se asigură că dispun de documentația adecvată care să îi permită autorității competente să verifice conformitatea cu elementele de securitate stabilite la alineatele (1), (2), (3), (4) și (5).
   Articolul 3
   Parametrii care trebuie luați în considerare pentru a determina dacă impactul unui incident este substanțial
   (1)   În ceea ce privește numărul de utilizatori afectați de un incident, în special utilizatori care se bazează pe serviciul în cauză pentru furnizarea propriilor servicii, menționat la articolul 16 alineatul (4) litera (a) din Directiva (UE) 2016/1148, furnizorul de servicii digitale trebuie să fie în măsură să estimeze unul dintre următoarele elemente:

               (a)

               numărul de persoane fizice și juridice afectate cu care s-a încheiat un contract pentru furnizarea serviciului respectiv sau

               (b)

               numărul de utilizatori afectați care au utilizat serviciul respectiv, pe baza datelor de transfer anterioare.

         (2)   Durata unui incident menționată la articolul 16 alineatul (4) litera (b) din Directiva (UE) 2016/1148 înseamnă perioada cuprinsă între momentul perturbării furnizării adecvate a serviciului în ceea ce privește disponibilitatea, autenticitatea, integritatea sau confidențialitatea și momentul reluării activității.
   (3)   Distribuția geografică în ceea ce privește zona afectată de incident menționată la articolul 16 alineatul (4) litera (c) din Directiva (UE) 2016/1148 se referă la faptul că furnizorul de servicii digitale trebuie să fie în măsură să determine dacă incidentul afectează furnizarea serviciilor sale în anumite state membre.
   (4)   Amploarea perturbării funcționării serviciului menționată la articolul 16 alineatul (4) litera (d) din Directiva (UE) 2016/1148 se măsoară în ceea ce privește una sau mai multe dintre următoarele caracteristici afectate de un incident: disponibilitatea, autenticitatea, integritatea sau confidențialitatea datelor sau a serviciilor conexe.
   (5)   În ceea ce privește amploarea impactului asupra activităților economice și societale menționată la articolul 16 alineatul (4) litera (e) din Directiva (UE) 2016/1148, furnizorul de servicii digitale trebuie să fie în măsură să concluzioneze, pe baza unor factori cum ar fi natura relațiilor sale contractuale cu clientul sau, dacă este cazul, numărul potențial al utilizatorilor afectați, dacă incidentul a provocat daune materiale sau morale semnificative pentru utilizatori, de pildă în ceea ce privește sănătatea și siguranța ori deteriorarea proprietății.
   (6)   În sensul alineatelor (1), (2), (3), (4) și (5), furnizorii de servicii digitale nu au obligația de a colecta informații suplimentare la care nu au acces.
   Articolul 4
   Impactul substanțial al unui incident
   (1)   Se consideră că un incident are un impact substanțial în cazul în care a survenit cel puțin una dintre următoarele situații:

               (a)

               serviciul oferit de un furnizor de servicii digitale a fost indisponibil timp de mai bine de 5 000 000 de ore-utilizator; termenul „oră-utilizator” se referă la un utilizator afectat în Uniune pe o durată de șaizeci de minute;

               (b)

               incidentul a avut ca rezultat o pierdere a integrității, autenticității sau confidențialității datelor stocate, transmise ori prelucrate sau a serviciilor conexe oferite de rețeaua sau sistemul de informații al furnizorului de servicii digitale sau accesibile prin intermediul rețelei sau al sistemului respectiv care afectează mai mult de 100 000 de utilizatori din Uniune;

               (c)

               incidentul a creat un risc la adresa ordinii sau a siguranței publice ori în ceea ce privește pierderea de vieți omenești;

               (d)

               incidentul i-a provocat daune materiale cel puțin unui utilizator din Uniune, dacă dauna cauzată acestuia depășește 1 000 000 EUR.

         (2)   Bazându-se pe cele mai bune practici colectate de grupul de cooperare în exercitarea sarcinilor sale conferite în temeiul articolului 11 alineatul (3) din Directiva (UE) 2016/1148 și pe discuțiile purtate în temeiul articolului 11 alineatul (3) litera (m), Comisia poate revizui plafoanele prevăzute la alineatul (1).
   Articolul 5
   Intrarea în vigoare
   (1)   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   (2)   Se aplică de la 10 mai 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 194, 19.7.2016, p. 1.

      (2)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).